Haakon Ditlef Lowzow

Haakon Ditlef Lowzow (født 5. oktober 1854 på Løten, død 12. august 1915 i Kristiania) var en norsk kavalerioffiser og politiker (V). Han var forsvarsminister i Gunnar Knudsens venstreregjering fra 1908 til 1909.

300px|thumb|left|Gunnar Knudsens første regjering 1908:
Fra venstre:
1. Karl Seip, kirkeminister
2. Nils Claus Ihlen, arbeidsminister
3. Gunnar Knudsen, statsminister
4. Lars Abrahamsen, handelsminister
5. Hans Konrad Foosnæs, landbruksminister
6. Wilhelm Christophersen, utenriksminister
7. Haakon Ditlef Lowzow, forsvarsminister
8. Johan Castberg, justisminister

Han ble offiser i 1874, premierløytnant i 1887, rittmester i 1891, oberstløytnant i 1904, og generalmajor og sjef for kavaleriet i 1909.«Lowzow, Haakon Ditlef», i Illustreret norsk konversationsleksikon, bind V, Kristiania: Aschehoug, 1912, sp. 282. Som ung begynte han et energisk arbeid for utviklingen av det norske forsvaret. Han var dessuten en kjenner av Norges krigshistorie og militære forhold, og skrev tallrike innlegg om forskjellige militære spørsmål i fag- og dagspressen. Størst oppsikt vakte det militærpolitiske programmet han la frem våren 1908 i forordet til Georg Stangs etterlatte brosjyre om «Glommenlinjen».

Den 10. april 1908 trådte Lowzow inn i Gunnar Knudsens første regjering som forsvarsminister, med gjennomførelse av en ny hærordning som arbeidsprogram. Forslaget hans møtte imidlertid stor motstand og ble sterkt endret under Stortingets behandling. Han gikk av som statsråd 20. august 1909.

Han var sønn av oberst og kommandant på Kongsvinger festning Christopher Frederik von Lowzow og hustru Magdalene Laura Marie Wulff, og sønnesønn av generalmajor Ditlef Frederik von Lowzow.

 Bibliografi 
 Minder fra Norges krige (1896)
 Norges Forsvar (1897)
 Grænseforterne (1905)

 Referanser 

 Eksterne lenker 




Kategori:Norske forsvarsministre
Kategori:Venstre-statsråder
Kategori:Norske statsråder 1905–1940
Kategori:Norske generalmajorer
Kategori:Personer fra Oslo
Håkon Ditlef